钦定古今图书集成/理学汇编/字学典/第103卷 > 沈传师
## 钦定古今图书集成/理学汇编/字学典/第103卷 > 沈传师

按《唐书沈既济传》：“既济子传师，字子言，治《春秋》，工书，
有楷法。贞元末，举进士，复登制科，授太子校书郎，召
入翰林为学士，俄出为湖南观察使。宝历二年，入拜
尚书右丞，吏部侍郎。”

按：《墨池编》“传师正行书皆至妙品。”

按：《广川书跋》：“唐《黄陵庙碑》，世以其书为重，近人以完
本售至数万，谓传师此书，特谨重有法。”

按：《方舆胜览》：“岳麓山寺有四绝堂，谓沈传师、裴休笔
札，宋之问、杜甫篇章。”